CELEX: 32013R1277
Language: el
Date: 2013-12-09 00:00:00
Title: Εκτελεστικός κανονισμός (ΕΕ) αριθ. 1277/2013 της Επιτροπής, της 9ης Δεκεμβρίου 2013 , για την έγκριση αύξησης των ορίων εμπλουτισμού του οίνου που παράγεται από σταφύλια που τρυγήθηκαν το 2013 σε ορισμένες αμπελουργικές περιοχές ή σε τμήμα αυτών

10.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 329/10
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1277/2013 ΤΗΣ ΕΠΙΤΡΟΠΉΣ
   της 9ης Δεκεμβρίου 2013
   για την έγκριση αύξησης των ορίων εμπλουτισμού του οίνου που παράγεται από σταφύλια που τρυγήθηκαν το 2013 σε ορισμένες αμπελουργικές περιοχές ή σε τμήμα αυτών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 121 τρίτο εδάφιο,
   Εκτιμώντας τα ακόλουθα:
   
               (1)
            
            
               Το παράρτημα XVα σημείο Α παράγραφος 3 του κανονισμού (ΕΚ) αριθ. 1234/2007 προβλέπει ότι, κατά τα έτη στη διάρκεια των οποίων επικρατούν εξαιρετικά δυσμενείς κλιματικές συνθήκες, τα κράτη μέλη μπορούν να ζητούν αύξηση κατά 0,5 % των ορίων του κατ’ όγκο αλκοολικού τίτλου (εμπλουτισμού) του οίνου.
            
         
               (2)
            
            
               Η Τσεχική Δημοκρατία, η Γερμανία, η Γαλλία, η Κροατία, το Λουξεμβούργο, η Ουγγαρία, η Αυστρία και η Σλοβακία ζήτησαν αύξηση των ορίων εμπλουτισμού του οίνου που παράγεται από σταφύλια τα οποία τρυγήθηκαν το 2013, δεδομένου ότι οι κλιματικές συνθήκες κατά την καλλιεργητική περίοδο ήταν εξαιρετικά δυσμενείς. Το εν λόγω αίτημα υποβλήθηκε από την Τσεχική Δημοκρατία, τη Γερμανία, την Κροατία, το Λουξεμβούργο, την Ουγγαρία, την Αυστρία και τη Σλοβακία για όλες τις αμπελουργικές περιοχές τους, καθώς και από τη Γαλλία για ορισμένους δήμους του διοικητικού διαμερίσματος Gironde.
            
         
               (3)
            
            
               Λόγω των εξαιρετικά δυσμενών καιρικών συνθηκών κατά το 2013, τα όρια για την αύξηση του φυσικού κατ’ όγκο αλκοολικού τίτλου που προβλέπονται στο παράρτημα XVα σημείο Α παράγραφος 2 του κανονισμού (ΕΚ) αριθ. 1234/2007 δεν επιτρέπουν, σε ορισμένες αμπελουργικές περιοχές ή σε τμήμα αυτών, την παραγωγή οίνου με τον ενδεδειγμένο ολικό αλκοολικό τίτλο για τον οποίο υπάρχει κανονικά ζήτηση στην αγορά.
            
         
               (4)
            
            
               Λαμβάνοντας υπόψη τον σκοπό του παραρτήματος XVα του κανονισμού (ΕΚ) αριθ. 1234/2007, και συγκεκριμένα όσον αφορά την αποθάρρυνση και τον περιορισμό του εμπλουτισμού του οίνου, και δεδομένου του έκτακτου χαρακτήρα της παρέκκλισης στο σημείο Α παράγραφος 3 του εν λόγω παραρτήματος, η έγκριση για την αύξηση των ορίων εμπλουτισμού του οίνου πρέπει να χορηγείται μόνο για τις αμπελουργικές περιοχές ή τμήματα αυτών που επηρεάζονται από εξαιρετικά δυσμενείς κλιματικές συνθήκες. Ως εκ τούτου, στη Γαλλία, η έγκριση πρέπει να χορηγείται μόνο για περιορισμένο αριθμό δήμων του διοικητικού διαμερίσματος Gironde που έχουν υποστεί τέτοιες κλιματικές συνθήκες.
            
         
               (5)
            
            
               Ως εκ τούτου, κρίνεται σκόπιμο να εγκριθεί η αύξηση των ορίων εμπλουτισμού του οίνου που παράγεται από σταφύλια που τρυγήθηκαν το 2013 στις αμπελουργικές περιοχές της Τσεχικής Δημοκρατίας, της Γερμανίας, της Γαλλίας, της Κροατίας, του Λουξεμβούργου, της Ουγγαρίας, της Αυστρίας και της Σλοβακίας ή σε τμήμα αυτών.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση από το παράρτημα XVα σημείο Α παράγραφος 2 του κανονισμού (ΕΚ) αριθ. 1234/2007, στις αμπελουργικές περιοχές που απαριθμούνται στο παράρτημα του παρόντος κανονισμού ή σε τμήμα αυτών, η αύξηση του φυσικού κατ’ όγκο αλκοολικού τίτλου των νωπών σταφυλιών που τρυγήθηκαν το 2013, του γλεύκους σταφυλιών, του γλεύκους σταφυλιών που έχει υποστεί ζύμωση, του νεαρού οίνου που βρίσκεται ακόμα σε ζύμωση και του οίνου, που παράγονται από σταφύλια που τρυγήθηκαν το 2013, δεν υπερβαίνει τα ακόλουθα όρια:
   
               α)
            
            
               3,5 % vol. στην αμπελουργική ζώνη Α, που αναφέρεται στο προσάρτημα του παραρτήματος ΧΙβ του κανονισμού (ΕΚ) αριθ. 1234/2007·
            
         
               β)
            
            
               2,5 % vol. στην αμπελουργική ζώνη Β, που αναφέρεται στο προσάρτημα του παραρτήματος ΧΙβ του κανονισμού (ΕΚ) αριθ. 1234/2007·
            
         
               γ)
            
            
               2,0 % vol. στις αμπελουργικές ζώνες Γ Ι και Γ II, που αναφέρονται στο προσάρτημα του παραρτήματος ΧΙβ του κανονισμού (ΕΚ) αριθ. 1234/2007.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Δεκεμβρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 299 της 16.11.2007, σ. 1.
   
      ΠΑΡΑΡΤΗΜΑ
      
         Αμπελουργικές περιοχές ή τμήμα αυτών όπου επιτρέπεται αύξηση του ορίου εμπλουτισμού σύμφωνα με το άρθρο 1
      
      
                  Κράτος μέλος
               
               
                  Αμπελουργικές περιοχές ή τμήμα αυτών (αμπελουργική ζώνη)
               
            
                  Τσεχική Δημοκρατία
               
               
                  Όλες οι αμπελουργικές περιοχές (ζώνες Α και B)
               
            
                  Γερμανία
               
               
                  Όλες οι αμπελουργικές περιοχές (ζώνες Α και B)
               
            
                  Γαλλία
               
               
                  Οι ακόλουθοι δήμοι εντός του διαμερίσματος Gironde: Arbanats, Ayguemorte-Les-Graves, Baurech, Beautiran, Belvès-de-Castillon, Blésignac, Branne, Cabara, Camiac-et-Saint-Denis, Capian, Cardan, Castillon-la-Bataille, Castres-Gironde, Civrac-sur-Dordogne, Daignac, Dardenac, Espiet, Faleyras, Francs, Gardegan-et-Tourtirac, Grézillac, Guillac, Haux, La Brède, Langoiran, Lestiac-sur-Garonne, Lugaignac, Mouillac, Mouliets-et-Villemartin, Naujan-et-Postiac, Paillet, Podensac, Portets, Pujols, Rions, Saint-Aubin-de-Branne, Sainte-Colombe, Saint-Étienne-de-Lisse, Sainte-Florence, Saint-Genès-de-Castillon, Saint-Genès-de-Lombaud, Saint-Jean-de-Blaignac, Saint-Léon, Saint-Magne-de-Castillon, Saint-Michel-de-Rieufret, Saint-Morillon, Saint-Pey-d’Armens, Saint-Philippe-d’Aiguille, Saint-Selve, Sainte-Terre, Les Salles-de-Castillon, La Sauve, Tabanac, Tizac-de-Curton, Le Tourne, Vignonet, Villenave-de-Rions and Virelade (ζώνη ΓΙ)
               
            
                  Κροατία
               
               
                  Όλες οι αμπελουργικές περιοχές (ζώνες Β, ΓΙ και ΓΙΙ)
               
            
                  Λουξεμβούργο
               
               
                  Όλες οι αμπελουργικές περιοχές (ζώνη Α)
               
            
                  Ουγγαρία
               
               
                  Όλες οι αμπελουργικές περιοχές (ζώνη ΓΙ)
               
            
                  Αυστρία
               
               
                  Όλες οι αμπελουργικές περιοχές (ζώνη B)
               
            
                  Σλοβακία
               
               
                  Όλες οι αμπελουργικές περιοχές (ζώνες Β και ΓΙ)